An Yi Kira Na Musamman Ga Malamai Masu Wa'azin Ƙarya Game Da 'Yan uwa | Harkar Musulunci
Gida Labarai An Yi Kira Na Musamman Ga Malamai Masu Wa’azin Ƙarya Game Da...
An Yi Kira Na Musamman Ga Malamai Masu Wa’azin Ƙarya Game Da ‘Yan uwa
Sheikh Sidi Munir Sakkwato ne ya yi wannan kira a ranar Laraba 29/4/2020, a daidai lokacin da yake zantawa da manema labarai dangane da wani sabon al’amari da yake ƙoƙarin faruwa a jahar ta Sakkwato, inda waɗansu Malamai ke amfani da sunan tafsiri suna suka tare da yin ƙazuffa da sunan Shi’a a mimbarorinsu.
Ga wani ɓangare daga cikin jawaban da ya gabatar a gurin:
“Malamai masu hawa mambarora suna yi mana ƙarairayi da kazuffa ya kamata su ji tsoron Allah. Yanzu lokaci ya wuce da zamu ci gaba da zura ido ga masu yi mana sharruka tareda tunzura jama’a a kanmu da sunan wa’azi.
A shekara ta 2007 gwamnatin lokacin ta yi amfani da wasu Malamai domin biyan waɗansu muradansu, ta hanyar sanya su su riƙa yin wa’azuzzukan ƙarya da ƙazafi a gare mu har ma suna kafirta mu, wanda a sanadiyar hakan ya janyo fitintinu da har ya ci rayukan ƴan’uwan mu 13 tare da rusa mana gidaje fiye da 200+, ba mantawa muka yi ba kuma bamu yafe ba.
Haka suma a ɓangaren kafafen yaɗa labarai waɗanda suma ake amfani dasu gurin tallata irin waɗannan sharrukan da ake mana tabbas ba zamu zura ido ba, wannan mataki ne na farko na kashedi, aikin jarida ba ra’ayi ne ko ɓangaranci ba, ya kamata a kiyaye da irin karatukan Malaman da ake sanyawa ba waɗanda zasu kawo fitina ko tashin hankali ba.
Muma ƴaƴan jahar Sakkwato ne muna da ƴanci na mu kawo namu karatun mu domin a saka amma idan muka kawo bakwa karɓa, amma a lokaci guda kuna sanya na waɗanda suke mana karya da sharruka.”
Baya labarinDaga Taskar Malam [H] – Ramadan [1436 – 2015] Na 7 ga wata
Gaba labarinMalam ya raba tallafin kayan abinci na Ramadan ga Jama’a…..